Γιάννης Ιωαννίδης (συνθέτης)

Ο Γιάννης Ιωαννίδης (Αθήνα, 8 Ιουνίου 1930Γιάννης Ιωαννίδης - Ελληνική Δισκογραφία – 2 Ιανουαρίου 2026) ήταν Έλληνας συνθέτης, αρχιμουσικός, μουσικογράφος και καθηγητής μουσικής και αποτελεί μια σημαντική προσωπικότητα της σύγχρονης ελληνικής μουσικής. 

Είναι γιος του Σταύρου Ιωαννίδη και της Μαργαρίτας (του γένους Κριέζη).

Σπουδές
Το 1945-1954 ξεκίνησε πιάνο στο Ωδείο Αθηνών με δασκάλους τους Έλλη και Σπύρο Φαραντάτο και θεωρητικά με τους Φιλοκτήτη Οικονομίδη, Θεόδωρο Βαβαγιάννη και Γεώργιο Σκλάβο. Συνέχισε το 1956 σπουδάζοντας εκκλησιαστικό όργανο με τον Karl Walter, σύνθεση με τον Otto Siegl και τσέμπαλο με την E. Harrich Schneider στη Μουσική Ακαδημία της Βιέννης από την οποία αποφοίτησε το 1963 με τιμητική διάκριση και βραβείο. 1. Τάκης Καλογερόπουλος, Λεξικό της Ελληνικής Μουσικής, Σελ. 468

Καριέρα
Ξεκίνησε τη μουσική του καριέρα ως καθηγητής και μουσικός διευθυντής στο Αμερικάνικο Κολέγιο θηλέων (Pierce College) από το 1963 έως το 1968. Εκείνη την εποχή ήταν επίσης διευθυντής ορχήστρας και χορωδίας και οργανίστας στην γερμανική εκκλησία.

Την ίδια χρονιά εγκαταστάθηκε στο Καράκας της Βενεζουέλας, όπου, ενώ αρχικά εμφανιζόταν ως αρχιμουσικός, τελικά ανέλαβε τη θέση του καλλιτεχνικού διευθυντή της Κρατικής Ορχήστρας Δωματίου. Το 1969 διορίστηκε καθηγητής σύνθεσης σύγχρονης μουσικής στο Ινστιτούτο του Καράκας Intermusica. Το 1971 υπήρξε μουσικός διευθυντής και καθηγητής σύνθεσης στο Μητροπολιτικό Πανεπιστήμιο του Καράκας.Λεξικό Ελλήνων Συνθετών, Συμεωνίδου Α., σελ. 150-151 

Όταν επέστρεψε στην Ελλάδα το 1976 δίδαξε σύνθεση στο Ορφείον Αθηνών μέχρι το 1982. Υπήρξε επίσης καλλιτεχνικός Διευθυντής στα Ωδεία Νίκος Σκαλκώτας, Φίλιππος Νάκας και στο Ωδείο της Μουσικής Εταιρίας Αθηνών (όπου διδάσκει έως σήμερα). Ακόμα, έχει υπάρξει καλλιτεχνικός και διοικητικός διευθυντής της Κρατικής Ορχήστρας Αθηνών (1983-89) και πρόεδρος και καλλιτεχνικός διευθυντής της χορωδίας Αθηνών το 1983. Το 1984 ίδρυσε την Εθνική Συμφωνική Ορχήστρα Νέων, στην οποία εξακολουθεί να είναι διευθυντής. 

Ήταν Μέλος της Ένωσης Ελλήνων Μουσουργών ως γενικός γραμματέας (1978-1981) και αντιπρόεδρος (1981-1989). Επιπροσθέτως, υπήρξε μέλος στο διοικητικό συμβούλιο του Ελληνικού Συνδέσμου Σύγχρονης Μουσικής (1965-1968), πρόεδρος της Διεθνούς Κριτικής Επιτροπής για τις Παγκόσμιες Ημέρες του 1979 και πρόεδρος της ελληνικής επιτροπής εορτασμού του "Έτους Μουσικής 1985".

Πηγές
1. Τάκης Καλογερόπουλος, Λεξικό της Ελληνικής Μουσικής, Σελ. 468
2. Λεξικό Ελλήνων Συνθετών, Συμεωνίδου Α., σελ. 150-151 

 Παραπομπές 

Κατηγορία:Έλληνες συνθέτες
Κατηγορία:Έλληνες διευθυντές ορχήστρας
Κατηγορία:Έλληνες διευθυντές χορωδίας
Κατηγορία:Απόφοιτοι του Ωδείου Αθηνών